སྲིད་གཞུང་དང་སློབ་གྲྭའི་གང་སར་བསྒྲགས་ཡིག་མང་པོ་སྦྱར་འདུགསྔོན་ཆད་རིག་གསར་གྱི་སྐབས་སུ་ཡང་ཡ་ང་བའི་བསྒྲགས་ཡིག་ཧ་ཅང་མང་རབས་ཐོས།ད་ཆའི་ནང་དོན་ཕལ་ཆེ་བ་ནི་མི་དམངས་ཀྱི་ཆེད་དུ་ཞབས་འདེགས་ཞུ།སྒྲུབ་པ་ཐམས་ཅད་སློབ་མའི་ཆེད་དུ་ཡིན་སོགས་བལྟས་ན་ཉམས་དགའ་ཞིང་ཡིད་སེམས་མགུ་བར་བྱ་བའི་གཏམ་བཟང་ཏག་ཏག་རེད།བོད་ཕྲུག་སློབ་མ་ང་ཚོར་མཚོན་ན་དགོངས་པ་དེ་དག་གི་འགན་སྲུང་དང་ཁག་ཐེག་ནི་ཆུ་ཐོག་ཟམ་པ་ལྟར་ཧ་ཅང་གལ་ཆེ་མོད།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་སྤྱི་ཚོགས་སུ་ཁ་གཡང་ནི་བསླུ་བྲིད་ཁོ་ན་ཡིན་ཞིང་གཡོ་སྒྱུའི་འགོ་ཁུངས་རེད།ཁ་གཡང་གསར་བ་རེ་བསྒྲགས་ཐེངས་རེར་གང་ཞིག་ཏུ་མི་མངོན་པའི་སྟོབས་ཤུགས་ཤིག་སིམ་འཛུལ་བྱ་ཡི་ཡོད་པ་ཐག་ཆོད་ཡིན།